Como podo colaborar na loita contra os lumes? - Verdegaia\nAgo 9, 2006 | Biodiversidade, Forestal | 0 |\nNo período 1991-2004 houbo no noso país 49,45 incendios por cada 10.000 hectáreas de superficie forestal. En ningún outro país da Unión Europea, agás Portugal, hai unha densidade maior de incendios forestais. Evitar os incendios e minimizar as súas consecuencias é unha tarefa de toda a sociedade na que tamén ti podes colaborar durante todo o ano. Eis algúns consellos:\n1. Esixir á Xunta e ao resto dos poderes públicos maior compromiso coa prevención dos lumes e co ordenamento e xestión sustentábel dos montes, mais sen debilitar o dispositivo de extinción. O monte ten que ser unha prioridade política.\n2. Condenar socialmente e denunciar ás persoas que provocan lumes, por neglixencias ou de forma intencionada. En moitas ocasións, os incendiarios e incendiarias son coñecidos pola poboación rural, mais as denuncias son moi escasas. Podes facer as denuncias perante o Servizo de Protección da Natureza (SEPRONA) da Garda Civil (teléfono 062).\n3. Non fagas nada que poida ser causa de incendios: botar mistos ou cabichas; acender barbacoas ou lumes (nin tan sequera nas áreas recreativas, especialmente nas épocas de maior risco); tirar papeis, plásticos, vidros ou calquera tipo de residuo ou material combustíbel susceptíbel de orixinar un lume; eliminar mato ou residuos agrarios co lume, etc.\n4. Se ves un incendio forestal que non está a ser combatido, avisa axiña chamando ao 085.\n5. Se o lume é moi incipiente, podes tentar apagalo botando auga ou terra á base das chamas e procurar eliminar a vexetación arredor do lume para que éste non se propague.\n6. Se o lume non é incipiente, afástate del camiñando, por estradas, pistas e camiños, pendente abaixo e contra o vento e evitando zonas de vexetación espesa e seca. A extinción de incendios é un labor duro e perigoso, que require de persoal cualificado e equipado. Porén, pode ser conveniente porse a disposición das brigadas antiincendios para realizar tarefas de apoio. E ten en conta que é legalmente obrigatorio colaborares na extinción dun lume se es requerido para iso polas autoridades.\n7. Se non é por motivos profesionais, evita circular por pistas agrarias e forestais con vehículos, especialmente nas épocas de maior risco de lumes. O contacto do tubo de escape co mato seco pode provocar incendios.\n8.Denuncia a existencia de vertedoiros incontrolados, pois poden dar lugar a incendios.\nDefender os montes é cousa de todos e todas!\nTeléfono de coordenación do voluntariado da Dirección Xeral de Xuventude e Voluntariado da Xunta: 900 400 800.\nAnteriorVerdegaia e Ecologistas en Acción reclaman a máxima prioridade para o monte en Galicia\nSeguinteA vaga de incendios forestais en Galicia repítese ano tras ano


ADACECO lanza un boletín informativo | FEGADACE\n10 Maio 2016 · by Federación Galega de Dano Cerebral\t· in Novidades da FEGADACE.\t·\nDe periodicidade trimestral e oito páxinas: así é o recén estreado Boletín de ADACECO, a Asociación de Dano Cerebral da Coruña. Publicada en abril, a revista da asociación informa das actividades de ADACECO no que vai de 2016 e explica a estrutura de seccións e colaboracións. O obxectivo desde boletín é reforzar a comunicación coas persoas socias da entidade e facer visíbel o traballo que alí se realiza.\nAo longo das oito páxinas de boletín hai noticias sobre o dano cerebral adquirido, curiosidades sobre o cerebro e a discapacidade, e información das actividades de ADACECO. Ademais, a revista reserva espazos para as persoas usuarias, as familias, o equipo profesional e o voluntariado. Un membro de cada un deses colectivos protagonizará unha páxina en cada boletín.\nCada boletín de ADACECO vai ser temático. O primeiro exemplar está dedicado á xente nova e o ictus. Así, as noticias informan de que a incidencia desta doenza increméntase na mocidade e aportan pautas para previlo. No apartado de profesionais, publican unha entrevista a Marta Barbeito, responsábel do servizo de orientación e información de ADACECO. O ‘Rincón do familiar’ recolle o caso dunha persoa que prefire manter o anonimato pero desexa, igualmente, compartir a súa experiencia. O espazo para o usuario consiste nunha entrevista a Poli, que tivo un ictus e leva dous anos na asociación. O boletín péchase cun montón de fotografías das actividades de ADACECO.\nDescarga aquí o Boletín ADACECO nº 1 (primeiro trimestre de 2016).\nADACECO non é a única asociación de dano cerebral que conta cun boletín informativo. Sarela, a asociación de Compostela, edita cada ano dous exemplares de ‘Facendo Camiño’, unha revista da que tamén hai versión dixital.\nAdemais, FEGADACE edita quincenalmente o boletín dixital ‘Actualidade do Dano Cerebral Adquirido en Galicia’. Subscribirse só require un enderezo de correo electrónico. Pódese facer pinchando aquí.\nEtiquetas: A Coruña,Adaceco,boletín,dano cerebral,DCA,FEGADACE,noticias,Sarela\n← Merendas e visitas guiadas con Renacer\nO 10 de xuño estréase ‘Sarela e a fábrica de chocolate’ →\nOne response to “ADACECO lanza un boletín informativo”\nPingback: Os traumatismos centran o boletín de ADACECO | FEGADACE·


TDT NA LOURIÑA: NET TV e Flymusic desaparecerán para deixar paso a Intereconomía TV e a Disney\nNET TV e Flymusic desaparecerán para deixar paso a Intereconomía TV e a Disney\nNET TV, a canle de televisión TDT, deixará de emitir este próximo 1 de marzo para deixar paso a canle Intereconomía TV. Por outra parte, Flymusic deixará de emitir o próximo 30 de xuño\nNET TV deixará de emitir este 1 de marzo para sempre para pasar a nova canle (que foi substitución de VEO TV 2 ata o comezo ds emisións de Sony Enteiment Television) Intereconomía TV, que deixou de emitir dende o 1 de xuño por emisión TDT en cobertura nacional.\nNET TV antes era unha canle que emitía por a plataforma, xa estinta, Quiero TV, que logo emitiu por TDT música, programas de cocina, corazón, telenovelas... dende fai case 7 anos. A canle renovou a súa programación cando o 30 de novembro de 2005 apareceu Flymusic.\nPor outro lado, Flymusic sufrirá tamén á súa fin de emisións, pero máis tarde, que a canle madre (NET TV) e finalizará emisións o 30 de xuño para deixar paso a unha canle que Disney todavía non está confirmado.\nA canle Intereconomía TV\nEsta canle xa foi reemitido por VEO TV antes de que comezara as emisións de SETenVE0 (Sony Enteiment Television en VEO) na súa segunda canle.\nVEO TV, antes de que comezara as emisións oficiais en decembro de 2005, reemitía a extinta canle Expansión TV que logo se converteu na actual Intereconomía TV.\nIntereconomía TV, despois do inicio en probas da canle SETenVEO (en xuño) só se podía ver en Madrid no MUX 39.\nPublicado por A VOZ DA MÚSICA en 19:39:00\nNET TV e Flymusic desaparecerán para deixar paso a...


Participa na xornada "O rural que queremos"!\nEscrito por Paula Vidal\tXoves, 31 Maio 2012 12:51\tAmigos da Terra participará o sábado 2 de xuño na xornada “O rural que queremos”, iniciativa da Comunidade de Montes do Salgueiral.\nO obxectivo da xornada é o de ofrecer un espazo de encontro e exposición da diversidade de iniciativas privadas que están contribuíndo a activar e conservar os recursos do rural.\nAportaremos a experiencia de As Corcerizas en conxunto coa Comunidade de Montes de Arnuide, para a recuperación e conservación da Serra de San Mamede.\nConsulta o programa da xornada e apúntate!: tríptico o rural que queremosJoomla Templates and Joomla Extensions by ZooTemplate.Com Engadir comentario Vente de campa\nEscrito por Paula Vidal\tMartes, 29 Maio 2012 09:27\tEste verán poderás apuntar aos/ás teus/túas nenos/as ao Campamento ecolóxico de Educación Ambiental organizado polo grupo de Amigos de la Tierra Comunidad de Madrid.\n91 697 34 22 – 678 481 037Joomla Templates and Joomla Extensions by ZooTemplate.Com Engadir comentario Inscríbete ao Curso de Carpintería en Bioconstrución!\nEscrito por Paula Vidal\tMartes, 22 Maio 2012 18:05\tOs días 9 e 10 de xuño levaremos a cabo unha acción formativa na que se transmitirán coñecementos, criterios e recursos prácticos que nos introducirán no mundo da carpintería de bioconstrución; capacitándonos para construir estruturas lixeiras e aplicar tratamentos e acabados na madeira.\nAmpliar informaciónJoomla Templates and Joomla Extensions by ZooTemplate.Com Engadir comentario Biodepuración de augas. Xornada teórico-práctica\nJoomla Templates and Joomla Extensions by ZooTemplate.ComLer máis... Engadir comentario Coñece As Corcerizas e reláxate na montaña!\nEscrito por Paula Vidal\tLuns, 23 Abril 2012 19:03\tAs Corcerizas sitúase no Macizo Central Ourensán, Lugar de Importancia Comunitaria (L.I.C.) dentro da Rede Natura 2000. A súa localización en plena montaña constitúe un recurso ideal para a relaxación e posta en acción de actividades de natureza e lecer.\nO vindeiro fin de semana 12-13 de maio terás a oportunidade de coñecer o entorno e o proxecto de As Corcerizas a través de Roteiros para a Xuventude.\n« InicioAnterior12345678910SeguinteFinal »\tPáxina 6 de 14\tPresentaciónNOVASNOVAS ascorcerizas.comActividadesDocumentosGalerías FotográficasLigazóns................................................Memoria de ActividadesContacto\tO máis lido


David Castro négalle axuda á agrupación de Protección Civil. | Somos Ribadumia\nMáis de un ano leva o local de protección Civil sen auga.\nDavid Castro négalle a esta agrupación de voluntarios os ingresos por asistencia a accidentes de tráfico e a eventos fora do Concello a pesar de haber un regulamento que obriga a facelo.\nO goberno local segue sumando enfrontamentos con colectivos locais\nA sorpresa que nos levamos esta semana en Somos Ribadumia ao visitar a sede de protección Civil e entrevistarnos co seu presidente, Andrés Otero, e outros membros desa agrupación, foi maiúscula. Tal como explica Oubiña “fomos a comprobar se os problemas de auga da sede de Protección Civil se resolveran, e non so comprobamos unha vez máis que o alcalde minte cada vez que fala, senón que saímos de alí abraiados pola situación á que o goberno local ten sometido a este corpo de voluntariado”.\nDe partida convén recordar que o tema da auga ven de meses atrás. David Castro foi interpelado en varias ocasións nos últimos plenos por esa cuestión e en todas defendeu primeiro que non sabía nada do problema e despois que xa estaba arranxado, mentindo dende o primeiro momento. “Para cando o PP local preguntou, o 5 de novembro do ano pasado por esta cuestión no pleno, xa o presidente da agrupación presentara varios avisos no Concello, sen resposta. Agora, un ano e varios plenos máis tarde, a sede de protección civil segue sen ter apenas caudal de auga”.\nDende Somos Ribadumia consideramos moi lamentable que unha instalación municipal, incluso unha tan antiga como o local onde está Protección Civil, “non teña nin os servizos máis básicos, estea sen auga e ninguén revise a instalación eléctrica, que ten un curtocircuíto que dende fai meses está facendo saltar os diferenciais, algo moi perigoso”.Pero que ademais non se solucione un problema que foi avisado en numerosas ocasións e posto en coñecemento do pleno municipal varias veces “parécenos unha completa falta de respecto cara esa entidade e cara o pleno municipal, e outro exercicio de chulería e de abuso de poder”.\nPor outra banda, a xuntanza que mantivemos con Protección Civil serviu para descubrir cal é en realidade a situación da agrupación de Protección Civil no noso concello e “a campaña que David Castro mantén contra este colectivo, ao que dende o noso punto de vista desgasta intencionadamente co obxectivo de que desapareza ou de que as persoas que están nel e non lle son do seu agrado se aparten”.\nAdemais, a presión dende o goberno local realízase pola vía do apoio económico, ou mais ben pola negación del. A aportación que fai o Concello anualmente a este colectivo é totalmente insuficiente dende anos atrás, de feito Oubiña leva propoñendo subir a axuda anual dende o ano 2012, topando sempre coa negativa primeiro de Salomé Peña e despois de David Castro, que nunca ocultou o seu desprezo por este colectivo. Con todo, para axudar a paliar a lamentable falta de medios da agrupación, en novembro de 2016 aprobouse unha ordenanza fiscal reguladora da taxa pola prestación do servizo protección civil, que regula a taxa por diversas atencións, dende a eliminación de niños de vespa velutina ata a atención en accidentes de tráfico ou eventos públicos.\nNesa ordenanza, que afecta maiormente ás aseguradoras e aos Concellos limítrofes cando requiren algún servizo, establécese que, citamos literalmente “ao final de cada ano natural, os servizos tributarios municipais emitirán un informe no que se recollan os ingresos obtidos a través desta taxa e os gastos que se producisen con cargo á partida orzamentaria correspondente ós servizos obxecto desta ordenanza. A Xunta de Goberno ou órgano municipal correspondente, unha vez recibido o citado informe, aprobará transferir a cantidade resultante á agrupación correspondente, dando conta ó Pleno municipal”.\nNon so iso. Tal como se recolle na acta do pleno a propia Pilar Troncoso, concelleira de contas entón e agora, declarou “hai unha agrupación de voluntarios e están a facer unha labor encomiable e están a tirar dos seus recursos propios e dos dos veciños (a través das axudas que lle concede o Concello) sen recibir nada a cambio […] a finalidade (destas taxas) é reverter o recadado na agrupación ou asociación que preste o servizo dos que se indican na ordenanza (servizos de emerxencia)”. Este argumento foi reforzado no mesmo pleno por Mar Moimenta, entón concelleira de Protección Civil, asegurando que “non é lóxico que Ribadumia lle preste axuda e fagan outros servizos noutros concellos sen contraprestación alguna”.\nA nosa sorpresa foi maiúscula cando dende protección Civil nos confirmaron que dende que se aprobou a ordenanza dende o Concello non se lle fixo ingreso ningún. “Certamente o que ten culpa xa en primeiro lugar son eu mesmo, que unha vez aprobada a ordenanza confiei en que a Concelleira de Contas se ocuparía de revisar que a norma se aplicara e non quixen interferir nas súas competencias, un erro polo que me desculpei ante a agrupación de voluntarios”.\nDende Somos Ribadumia consideramos que David Castro, unha vez máis , está incorrendo nunha grave irregularidade, ou quizais en dúas, pois descoñecemos se o que está facendo é impedir que os fondos recadados das actuacións de protección civil cheguen a este colectivo, ou se ademais nin sequera se lle está facturando ás aseguradoras e concellos limítrofes. “Teño constancia de que algunha actuación foi facturada no seu momento, así que debemos pensar que David Castro sinxelamente non quere axudar a este colectivo, e déixao completamente de lado, salvo cando o ten que chamar para acudir a algún evento claro, que entón ben que lle saben o teléfono ao presidente”.\nA situación de tensión que esta maneira de actuar provocou coa agrupación de Protección Civil chegou a tal extremo que o seu presidente confirmounos que dende fai meses todas as actuacións relacionadas con accidentes de tráfico no noso concello estanse derivando á agrupación de Cambados, que factura ás aseguradoras en base as taxas estipuladas no seu regulamento, e non falamos de pouca cousa, pois comprobámolo e ao longo do que levamos de ano foron 13 as actuacións nas que participou a agrupación cambadesa, que segundo un calculo aproximado feito en base á taxa aprobada no noso concello, lle terían permitido a agrupación de Protección Civil de Ribadumia ingresar ao redor de 2.000 €, unha cantidade moi importante se temos en conta que do Concello non perciben máis de 3.000 € ao ano.\n“Que David Castro sexa coñecedor desta circunstancia, que o é, e non faga nada por resolvela e outra gota no seu vaso de actuacións lamentables. Un vaso que fai tempo que reborda”.\nDende Somos Ribadumia queremos expresar o noso apoio á Agrupación de Protección Civil de Ribadumia e o noso recoñecemento polo traballo que realizan a diario que nun Concello como o noso, sen outro servizo nin de emerxencias – salvo os bombeiros – nin de policía local, resulta moito máis vital do que moitas veces se lle recoñece. E pedímoslle “a David Castro que deixe de enfrontarse aos colectivos do noso concello e empece a cumprir coas súas obrigas, no que respecta a Protección Civil e no resto de cuestións relativas á xestión municipal, onde fai tempo que nin está nin se lle espera mais que para as fotos”.


Blog seropositivo Coma! A Restricción Calórica pode prexudicar o sistema inmune\nPor Claudio Souza 3 de febreiro de 2019 3 de febreiro de 2019 02587\nVivir con fame axuda aos animais do laboratorio a vivir máis tempo, pero para persoas coma ti e eu, vivindo no mundo real, poden ter o efecto contrario, advirte a Jacob Aron\nHierbas delgadas: morrer de fame pode facelo máis propenso a infeccións que unha dieta con graxas\nA idea de que se reduce severamente a inxestión calórica axudará a vivir máis tempo pode que non sexa tan sinxela como suxeriron os informes da semana pasada. Comer unha dieta radicalmente restrinxida pode debilitar o seu sistema inmunitario e acurtar realmente o seu vida.\nMentres "comer menos" demostrou, en estudo, que retarda o proceso de envellecemento en unha variedade de animais, estas probas son normalmente realizados en condicións artificiais, con pouca ou ningunha exposición a enfermidades potencialmente relacionados a unha dieta con graxas. De aí a aparente contradición.\nO estudo "ralentizando o proceso de envellecemento a través da dieta comezou no inicio da 1934, cando os investigadores da Cornell University descubriron que as ratas que reciben unha dieta restrinxida poden vivir case o dobre do tempo normal. Restrición ás calorías como un camiño para unha vida máis longa foi confirmada en moscas de froita, lombrigas e a maioría dos estudos recentes, feitos con monos, pero todos estes estudos mantén os animais en ambientes artificialmente limpos.\nOs científicos da Universidade de Stanford publicaron hoxe unha visión máis realista da restrición de calorías na revista PLoS Biology. O profesor asociado de Microbioloxía e Inmunoloxía David Schneider ea graduación Janelle Ayres traballou con moscas de froita, esta vez para investigar os efectos de infeccións bacterianas nos organismos cunha dieta restrinxida.\nEles descubriron que comer menos pode aumentar ou acurtar a vida das moscas infectadas, dependendo da enfermidade. As moscas que recibiron a metade da súa dieta normal e expostas a unha infección por salmonela viviron case o dobre do que fixeron os seus irmáns nunha dieta adiposa que durou só oito días despois da infección. Pero cando se infecta con listeria, outro erro de intoxicación, a dieta "magra" morreu despois de só catro días, en comparación coas seis ou sete moscas que alimentaban normalmente.\nNun estudo, os autores suxiren que esta reacción mixta ás infeccións debería elevar unha bandeira de advertencia a aqueles que desexan vivir máis tempo consumindo menos.\nAínda que os efectos da restricción calórica en humanos aínda teña que ser probado, persoas veñen sentindo-se tentadas a reducir a súa inxestión de alimentos radicalmente coa perspectiva de algúns anos de vida. A investigación máis recente suxire que isto pode funcionar se vive nun laboratorio estéril e, con todo, para aqueles de nós que viven no mundo real, cheo de bacterias, probablemente deben adquirir o hábito dunha dieta máis saudable.\nTraducido do inglés ao orixinal Coma! A restrición de calorías pode debilitar o sistema inmunitario por Cláudio Souza en 13 / 06 / 2015\n2.918.492 Páxinas vistas\n24 de xaneiro de 2020 24 de xaneiro de 2020 05421


A Pobra salda a débeda con Rei Ballesteros\nBarbanza: A Pobra salda a débeda con Rei Ballesteros\nO escritor contará cunha rúa, unha escultura de Manuel Teira e será postulado para o Día das Letras Galegas\n11/10/2018 05:00 h\nNaceu en Boqueixón, pero A Pobra foi o refuxio de Anxo Rei Ballesteros na última etapa da súa vida. Por iso hai tempo que desde esta vila e desde o eido cultural de Barbanza en xeral se viña reclamando unha gran homenaxe para el. E esta ao fin vai ter lugar. Chegará en forma de rúa, escultura e mesmo o traslado dunha petición á Real Academia Galega para que lle sexa dedicado o Día das Letras Galegas no futuro.\nEse ansiado recoñecemento, froito dunha alianza entre Barbantia, o Concello da Pobra e a Deputación da Coruña, arrancará o mércores coa presentación de Dezanove badaladas, unha obra inédita de Anxo Rei que chega ás librarías da man da editorial Galaxia. Trátase da primeira novela escrita en galego por este autor falecido hai unha década, que redactou cando tiña 17 anos. No acto, que será ás 20.30 horas no auditorio Valle-Inclán, intervirá a cantante Cris Román.\nCharla e placa\nAs xornadas continuarán o día 24, cunha conferencia a cargo de Manuel Castelao baixo o título A nebulosa de Anxo: Loaira revisitada. O relator ofrecerá unha viaxe pola obra de Rei Ballesteros, para concluír coa intervención musical do dúo Barahúnda, formado por Helena de Alfonso e José Lara.\nE o 28 chegará a culminación, pois descubrirase nas inmediacións da praza do Emigrante unha placa que permitirá perpetuar a memoria do autor, que pasará a darlle nome a unha rúa. O acto transcorrerá ao son das gaitas de Xiada e concluirá cun recitado de poemas a cargo dos amigos do escritor.\nA gran homenaxe a Rei Ballesteros non concluirá aí. Tal e como se anunciou onte nun acto que tivo lugar na casa consistorial da Pobra, o escultor Manuel Teira fixo unha escultura en memoria do escritor que tamén se descubrirá o 28. Ademais, o rexedor, Xosé Lois Piñeiro, e o presidente de Barbantia, Manuel Cartea, expuxeron que se solicitará que se lle dedique o Día das Letras do vindeiro ano.\nDía das Letras Galegas Literatura Arte Diputación de A Coruña Editorial Galaxia


4º ESO | CPR PLURILINGÜE NOSA SEÑORA DA ASUNCIÓN SARRIA\nInicio › Escolares › Secundaria › 3º e 4º da ESO\nCharla dun militar\nVen, 20/01/2017 - 14:19 — admin\nOs alumnos de 4º da ESO recibiron o pasado mércores unha charla do Brigada do Exército do Aire, Carlos Rodríguez Cabada.\nSe queredes ver como se desenvolveu a mesma visitade o blogue da ESO.\nViaxe fin de estudos 4º ESO\nXov, 07/04/2016 - 21:53 — admin\nOs nosos alumnos viaxeiros seguen a desfrutar da maravillosa Praga, de día... e de noite!!!\nPodedes ver máis fotos na nosa galería premendo na imaxe que vos deixamos a continuación.\nMér, 06/04/2016 - 16:49 — admin\nOs nosos alumnos alumnos continúan a desfrutar da primavera checa paseando polas rúas de Praga.\nOnte ademáis acodiron a ver ballet ao Teatro Nacional de Praga, edificio maxestuoso que poderedes ver nas fotos que vamos colgando na nosa galería.\nPara acceder a esas e outras fotos desta viaxe non tendes máis que premer sobre a foto que vos deixamos a continuación e que demostra o ben que o están pasando.\nQue o pasedes xenial!!!\nMar, 23/06/2015 - 08:52 — admin\nO pasado 18 de xuño celebramos a graduación dos alumnos de 4º da ESO.\nFoi un acto moi emotivo no que todos recordamos moitos momentos do seu paso polo centro.\nAgardamos que teñan moita sorte na nova etapa que comezan!\nPara ver máis fotos deste acto podedes visitar o blogue de secundaria.\nRally Científico en Toulouse\nMér, 21/05/2014 - 20:54 — martinfilloy36\nSete alumnos de 4º de ESO acompañados do profesor de ciencias viaxaron ata a cidade francesa de Toulouse para participar na fase final do Rally Científico. Agradecer ao Concello, Deputación e Anpa a súa axuda. Desexarlles moita sorte e que desfruten desta experiencia.\nMatemáticas e C. Naturais\nVisita de 4º de ESO ao IES Gregorio Fernández e ao IES Xograr Afonso Gómez\nMér, 26/02/2014 - 16:47 — martinfilloy36\nOs alumnos de 4º de ESO visitaron os institutos Gregorio Fernández e Xograr Afonso Gómez para coñecer as instalacións destes centros educativos de cara a continuación dos seus estudos. Nestes centros recibiron información sobre as características dos estudos de bacharelato e ciclos formativos referentes a materias das diferentes modalidades, selectividade, inserción laboral e tamén características propias deste ciclo.\nGraduación alumnos de 4º de ESO\nVen, 21/06/2013 - 06:41 — aura\nFESTA DE GRADUACIÓN DOS ALUMNOS DE 4º DE ESO!\nO día dezaoito pola tarde, tivo\nlugar no colexio a despedida dos alumnos de 4º de ESO coa asistencia das súas\nfamilias, relixiosas, profesorado e Pas, así como dunha representación da ANPA.\nComezouse a festa cunha\nEucaristía na Igrexa do Rosario, para continuar cun acto académico nas\ninstalacións do centro.\nEn primeiro lugar, o director\ndirixiuse aos alumnos cunha emotiva alocución, ao tempo que lles desexaba\nmoitos éxitos na súa nova etapa.\nA continuación, dúas alumnas en\nrepresentación do grupo amosaron o seu agradecemento polo recibido nestes trece\nDe seguido, proxectouse unha\n"PowerPoint" recollendo as imaxes máis representativas da súa\nContinuouse coa imposición das "Becas" e\na entrega duns significativos agasallos do centro e da ANPA.\nDespois da foto de grupo, pasouse a compartir unha\nmerenda no comedor escolar.\nMoita sorte na vosa nova andaina!\nPremio escolar Once\nMér, 17/04/2013 - 20:37 — admin\nTres alumnas de 4º de ESO foron as gañadoras da fase provincial do Concurso Escolar da ONCE 2013 co seu traballo feito con plastilina e animado por ordenador. A seguinte fase á que concorren é a fase autonómica que se resolverá a finais de abril.\nAs gañadoras son: Noelia Benito Fernández, Alba Fernández Díaz, Tania Rodríguez López.\nFoto extraída do diario El Progreso\nPremendo aquí podedes acceder á nova publicada no diario El Progreso.\n« Outubro 2020


Cabo Verde - Wikipedia, a enciclopedia libre\nPara outras páxinas con títulos homónimos véxase: Cabo Verde (homónimos).\nCoordenadas: 15°06′40″N 23°37′00″O / 15.11111, -23.61667\n(Galego: «Unidade, Traballo, Progreso»)\n113 664 (2001)\n5 de xullo de 1975\n568 373 hab.\n1 861 millóns US$\n1 O crioulo caboverdiano é o máis usado, pero non é oficial. Ademais nove dialectos criollos.\n3.3 A loita pola independencia\n3.4 O país independente\nO seu nome provén da península de Cabo Verde, o extremo máis occidental do continente de África, cerca do cal sitúase a cidade de Dakar (Senegal).\nCabo Verde consiste nun arquipélago situado no océano Atlántico, fronte ás costas do Senegal, formando parte da Macaronesia, divídense en dous grupos, Sotavento e Barlovento. Na illa de Sae atópase o maior aeroporto internacional do país, o aeroporto Amilcar Cabral. Outras illas importantes son Santiago e São Vicente, aquelas onde se atopan respectivamente a capital Praia, e Mindelo.\nAs illas son de orixe volcánico, e na de Fogo existe un volcán activo. A maior parte das illas son montañas escarpadas cubertas de cinzas volcánicas, polo que hai pouca vexetación. O clima é seco e caloroso polo que ten un clima tropical seco, cunha media de temperatura de 20/25 °C. Nos meses de xaneiro e febreiro o arquipélago sofre a influencia de tempestades procedentes do Sahara onde se dá a curta estación chuviosa.\nActualmente este país enfronta problemas ecolóxicos como a erosión, así como a desaparición de varias especies de aves, peixes e réptiles da rexión, ocasionados polo exceso de pastoreo, de cultivos, e de pesca. Desde hai máis de 30 anos sofre unha gran seca.\nCando os portugueses colonizaron o arquipélago de Cabo Verde, no século XV, as illas facían xustiza a ese nome: cubertas por densa vexetación tropical, contrastando con rochas volcánicas negras e un mar azul. Non hai evidencia de que as illas estivesen poboadas antes do arribo dos colonos, pero considérase probable que os árabes visitasen a illa Sal, para proverse dese elemento, en séculos anteriores. En 1462, os primeiros colonos desembarcaron no que hoxe é Santiago e fundaron a máis vella cidade europea do trópico: Ribeira Grande (hoxe Cidade Velha). Os portugueses iniciaron o cultivo da cana de azucre: o clima seco non foi favorable, pero o desenvolvemento do comercio de escravos (provenientes a maioría da costa oeste de África), deu prosperidade a Cabo Verde. Catrocentos anos despois, a colonización transformou as illas nun «deserto flotante»: gran parte da poboación emigrou, fuxindo da fame.\nPara os portugueses, as illas, entre África, América e Europa, eran dun importante interese estratéxico. No século XVI, Cabo Verde foi escala de navíos, que cargaban escravos cara a América (a escravitude foi abolida en 1876). O asalto reiterado de piratas ingleses, holandeses e franceses obrigou aos portugueses a trasladar colonos agricultores do Alentejo (situado ao sueste de Portugal e coñecido como o «celeiro» dese país), ao arquipélago: debido a unha agricultura pouco adecuada, acabaron co chan fértil, o que provocou, desde o século XVIII, secas periódicas que continúan no presente. A redución da agricultura, famosa entre os séculos XVII e XIX polo seu algodón provocou a emigración masiva de caboverdianos: a maioría cara a Guinea-Bissau (ex colonia portuguesa moi vinculada ao arquipélago); posteriormente continuaron emigrando cara a Angola, Mozambique, Senegal, Brasil e principalmente EUA. En 1800, a prosperidade das illas foi decaindo lentamente pola reiterada escaseza, fame, mala administración e corrupción do goberno colonial.\nA loita pola independenciaEditar\nO status de illas cambiou en 1951 a provincia de ultramar. A loita pola liberación afirmou os lazos entre Guinea-Bissau e Cabo Verde (ver Guinea-Bissau). En 1956 creouse o Partido Africano para a Independencia de Guinea e Cabo Verde (PAIGC), con militantes comúns de ambos os lados: Amílcar Cabral, fundador e ideólogo, concibiu a loita e o desenvolvemento en conxunto a partir de economías complementarias. En 1961 comezou a guerrilla no continente africano, onde loitaron centenares de caboverdianos. En 1974 caeu o réxime colonial; logo dun goberno de transición, en 1975 proclamouse a independencia: por primeira vez no mundo, un mesmo partido o PAIGC gobernou dous países. Aristides Pereira foi presidente da República de Cabo Verde e, o comandante Pedro Pires o seu primeiro ministro. O PAIGC deu os primeiros pasos cara a unha federación entre Cabo Verde e Guinea-Bissau: as asembleas nacionais de ambos os países constituíron un Consello da Unión.\nO país independenteEditar\nA partir de 1975, a área de bosques de Cabo Verde aumentou, de 3.000 a 45 mil hectáreas: o goberno previu en dez anos outras 75 mil, que autoabastecerían de leña á poboación; nas estacións chuviosas, homes e mulleres deixaban fogares e oficinas para plantar árbores durante unha semana. Implantouse a reforma agraria, con prioridade na produción de alimentos, para consumo da poboación (producíase só o 5%), no canto de favorecer cultivos de exportación característicos do período colonial; a pesar destas accións, a produción agrícola decaeu por grandes secas e o goberno envorcouse a promover a pesca.\nCabo Verde apoiou a Angola na segunda guerra de liberación (ver Angola), debido a que permitiu a ponte aérea de avións cubanos no arquipélago, axudando a derrotar a invasión do territorio angolano por tropas de Zaire e Suráfrica e adoptou unha política de non aliñamento, garantindo que non se instalarían bases militares estranxeiras.\nEn 1981, cando o PAIGC discutía unha nova Constitución para Guinea e Cabo Verde, foi deposto o presidente Luiz Cabral, de Guinea-Bissau. João Bernardino Vieira asumiu no seu lugar e foi hostil á integración con Cabo Verde. Ese ano, o PAIGC realizou en Cabo Verde un congreso de urxencia debido aos cambios políticos en Guinea-Bissau. Logo de ratificar os principios de Cabral, cambiou o seu nome a Partido Africano para a Independencia de Cabo Verde (PAICV), separándose organicamente do partido de Guinea. As relacións de ambos os gobernos foron tensas, ata que a mediación, en 1982, de Angola e Mozambique, logrou que o presidente mozambicano Samora Machel, reunise en Maputo a Pereira (reelecto en 1981), e a Vieira. Na Conferencia de ex Colonias Portuguesas en África (1982), realizada en Cabo Verde (cidade de Praia), Vieira participou xunto aos seus colegas de Angola, Mozambique, Cabo Verde e São Tomé: as relacións diplomáticas foron normalizadas, aínda que o partido non se reunificou e os plans de unión foron arquivados.\nEn 1984, a seca reduciu as colleitas 25% respecto de cinco anos antes, o déficit da balanza comercial foi de 70 millóns de dólares e a débeda externa situouse en 98 millóns de dólares: o sistema de distribución de alimentos e a eficiente xestión estatal evitaron que o país caese na fame negra. Pobre en recursos naturais, con só o 10% da terra cultivable, Cabo Verde é altamente dependente da comida importada, introducida sobre todo baixo forma de axuda humanitaria: a escaseza obrigou ao país a depender da axuda estranxeira, complicando os proxectos do «primeiro Plan de Desenvolvemento». En 1986, o «Segundo Plan de Desenvolvemento» deu prioridade ao sector privado da economía, (sobre todo ao informal), e combateuse a desertificación: a meta foi recuperar ata 1990 máis de cinco mil hectáreas de terra e pór a funcionar un sistema único de administración e distribución da reserva de auga do país. Na primeira etapa, construíronse máis de 15 mil diques de contención de augas pluviais e se forestaron 23.101 hectáreas. A pesar da seca, aumentou a produtividade agropecuaria, que abasteceu case totalmente de carne e hortalizas á poboación, sen recorrer á importación.\nEn 1991, Antonio Mascarenhas Monteiro (quen presidiu por unha década a Corte Suprema de Xustiza), foi electo presidente, nas primeiras eleccións libres e multipartidarias do país: iniciouse a transición a unha economía de mercado, privatizando empresas de seguros, pesca e bancos, segundo as esixencias dos organismos internacionais. A axuda externa era o 46% do PBI, un 15 % máis proviña das remesas de diñeiro dos 700.000 caboverdianos residentes no exterior. O goberno do MPD (centrista), enfrontou un desemprego do 25 % e anunciou a reestrutura do Estado. En 1993, comezou a redución á metade de 12 mil funcionarios públicos, á vez que liberou gradualmente os prezos. O orzamento de 1994, a pesar de recortar o gasto público, aumentou o investimento público (en transporte, telecomunicacións e desenvolvemento rural): de 80 millóns de dólares en 1993 a 138 millóns en 1994.\nEn 1995, o primeiro ministro Carlos Veiga fixo cambios para favorecer a transición á economía de mercado e fusionou os ministerios de Finanzas, Coordinación Económica e Turismo, Industria e Comercio nun só: Ministerio de Coordinación Económica. O Banco Africano de Desenvolvemento prestou, en 1997, 4,9 millóns de dólares para reconstruír estradas. Cabo Verde tamén recibiu apoio económico da China e creou unha asociación con Angola para investir en saúde e benestar social.\nInformes de brutalidade policíaca cos detidos repetíronse entre 1998 e 1999: os presos excedían a capacidade dos cárceres, carentes das instalacións mínimas razoables. A autocensura dos medios era moi común.\nAs eleccións presidenciais de 2001 deberon repetirse polas acusacións de fraude e a escasa marxe final (50,05 % contra 49,95 %). O resultado final foi decidido pola Suprema Corte, logo de apelacións cursadas por irregularidades na votación: Pires, do PAICV, foi declarado gañador por 17 votos, sucedendo a Monteiro e converténdose no terceiro mandatario desde a independencia. José Maria Pereira Neves foi electo primeiro ministro.\nPires intensificou esforzos para descentralizar e privatizar o sector estatal e asinou, en 2002, un acordo de cooperación con Francia por 610 millóns de euros, que axudaría a ese propósito.\nLogo das privatizacións, o custo dos servizos básicos aumentou e o acceso á auga potable nos arredores da capital resultaba difícil. O goberno pretendía que en cinco anos todas as escolas tivesen acceso polo menos a unha computadora e o premier Neves anunciou a posta en marcha do plan de desenvolvemento Operación Esperanza. «A miña investidura existe para dar garantía ao futuro dos nenos de Cabo Verde», salientou.\nO ministro de finanzas, João Pinto Serra, prometeu nunha carta oficial dirixida ao Fondo Monetario Internacional (FMI) en setembro de 2004 que axilizaría as reformas estruturais na administración do seu goberno no que restaba do ano para así axilizar as privatizacións. As reformas estarían dirixidas cara aos sectores de enerxía, auga, telecomunicacións, transporte, pesca e navegación.\nEn maio de 2005, o primeiro ministro Neves sinalou que o país podería intentar ingresar á Organización do Tratado do Atlántico Norte (OTAN): O mes anterior, a OTAN elixira Cabo Verde para probar, por primeira vez en África, a súa Forza de Reacción. En xuño, o opositor Movemento para a Democracia chamou a debater «urxentemente» a relación especial entre Cabo Verde e a Unión Europea.\nNas eleccións parlamentarias de xaneiro de 2006, gañou novamente o PAICV e Pires resultou electo presidente.\nVéxase tamén: Presidentes de Cabo Verde.\nO goberno baséase na Constitución de 1980. Hai eleccións para Presidente e Primeiro Ministro, cuxos mandatos prolongar por un período de 5 anos. Os representantes da asemblea xeral tamén son elixidos por sufraxio directo, así como os xefes da Corte Suprema, aínda que estes últimos sono polo Presidente e o Primeiro Ministro.\nCabo Verde está divido en 16 concellos: Boa Vista, Brava, Maio, Mosteiros, Paúl, Porto Novo,Praia, Ribeira Grande, Sae, Santa Catarina, Santa Cruz, São Domingos, São Filipe, São Miguel, São Nicolau, São Vicente, Tarrafal.\nCabo Verde é o país coas temperaturas máis baixas de todo o continente africano, cunha temperarura media de 20 °C.\nCape Verde Live Weather GuideArquivado 09 de novembro de 2006 en Wayback Machine.\nArtigo principal: Economía de Cabo Verde.\nA súa posición é moi apta para o comercio, aínda que o país sofre a falta de recursos e a súa economía vese prexudicada polas abundantes inundacións e secas que padeceu. A agricultura só é viable en catro illas durante todo o ano. A maior parte do PIB provén da industria e do sector servizos, especialmente o turismo. Hai moitos caboverdianos repartidos por todo o mundo que coas súas remesas de divisas axudan a mellorar a economía do país.\nDemografía de Cabo Verde\nAo ano 2007, Cabo Verde ten unha poboación de 423.600 habitantes. O idioma oficial é o portugués. A esperanza de vida é de 71 anos. A media de fillos por muller é de 3.28. O 76.6% da poboación esta alfabetizada.\nArtigo principal: Cultura de Cabo Verde.\nA cultura é unha mestura de elementos europeos e africanos. É coñecida pola súa diversidade de músicas que reflicten as distintas orixes da poboación. O país posúe xéneros musicais propios como a morna. Cesária Évora é a cantante caboverdiana máis coñecida internacionalmente. Suzanna Lubrano é a cantante Zouk máis coñecida.\nBaltasar Lopes da Silva é un dos escritores máis relevantes da súa historia, sendo a súa novela Chiquinho unha das obras capitais da literatura caboverdiano.\nNo país, o termo Crioulo úsase para referirse tanto aos residentes, á cultura típica do país e á lingua.\nSegundo Arechavaleta et al. Arechavaleta, M., Zurita, N., Marrero, M. C. Martín, J. L. (eds.), 2005. Lista preliminar de especies silvestres de Cabo Verde (fungos, plantas e animais terrestres). Consellería de Medio Ambiente e Ordenación Territorial, Goberno de Canarias, 155 pp. coñécense 3.251 especies no arquipélago, das cales 540 (16,6%) son endémicas e 240 delas son exclusivas dunha das illas. Doutra banda, describíronse 21 xéneros endémicos de Cabo Verde, 1 de fanerógamas, 1 de liques e 19 de artrópodos; destes 10 xéneros son exclusivos dalgunha das illas, en todos os casos artrópodos.\n↑ The World Factbook. Arquivado 31 de agosto de 2020 en Wayback Machine. Consultado o 24 de setembro de 2019\n↑ The World Factbook. Arquivado 31 de agosto de 2020 en Wayback Machine. Consultado o 4 de abril de 2011\n↑ 3,0 3,1 Definicións no Dicionario da Real Academia Galega e no Portal das Palabras para caboverdiano.\n↑ "Cabo Verde sofre a pior seca desde 1977". DW. Consultado o 25 de setembro de 2019.\nCommons ten máis contidos multimedia sobre: Cabo Verde\n"CIA Factbook" Arquivado 24 de xuño de 2016 en Wayback Machine.\nTraído desde «https://gl.wikipedia.org/w/index.php?title=Cabo_Verde&oldid=6044264»\nÚltima edición o 15 de abril de 2022 ás 10:12\nA última edición desta páxina foi o 15 de abril de 2022 ás 10:12.


A lei de Bibliotecas e subvencionar a compra de libros principais propostas electorais | culturagalega\nEleccións e cultura (II)\nA lei de Bibliotecas e subvencionar a compra de libros principais propostas electorais\n19 / 2 / 2009\nDespois dunha lexislatura na que se aprobou, entre outras medidas, a lei do libro. Os partidos políticos vólcanse agora en mellorar os índices de lectura. Dedicar o 2010 ao ano da lectura, elaborar unha Lei de Bibliotecas, ou a posta en marcha da Biblioteca Nacional de Galicia son algunhas das materias que aparece no eido das Industrias da Edición. Pero non son as únicas.\nSe hai unha cousa na que coinciden os tres partidos políticos con representación parlamentaria no eido do sector do libro é na necesidade de contarmos cunha nova Lei de Bibliotecas. No demais\ncada quen ten as súas propias propostas\nPartido Popular: Declarar o 2010 como ano da lectura\nIgnacio López Chaves, número 5 nas listas do Partido Popular pola provincia de Pontevedra explica que o seu partido xa presentou un texto no Parlamento de Galicia con algunhas das medidas que leva no programa. Entre elas, destaca que o ano 2010 sexa o ano da lectura en Galicia, con dotacións económicas tanto en cultura como educación. Pero a medida non chega soa, xa que tamén propoñen a posta en marcha dun fondo social para a lectura que supón dotacións económicas non só nas bibliotecas, senón tamén nas familias con poucos recursos. Dúas medidas que pretenden favorece a industria editorial e ás librarías, que teñen dificultades e que deben ser mantidas como centros culturais.\nCanda esta proposta, no seu programa figura que garantirán que todas as cidades de máis de 75.000 habitantes contarán cunha biblioteca estatal; que todas as cidades e vilas de máis de 50.000 habitantes contén con bibliotecas municipais xestionadas ou sostidas pola Xunta de Galicia.\nPsdg-PSOE: Elaboración dunha lei, un mapa e un plan de bibliotecas\nFrancisco Cerviño, número 7 pola Provincia da Coruña apunta que para nós, a elevación dos índices de lectura é unha das materias pendentes da sociedade galega, xa que as competencias lectoras marcan diferenzas individuais, sociais e territoriais. Se na pasada lexislatura unha das accións de goberno pasaron pola mellora de bibliotecas escolares, a aprobación da lei do libro e a posta en marcha de AGADIC, agora os os obxectivos son o incremento dos índices de lectura; a elaboración dunha nova lei de bibliotecas que implique e defina as bibliotecas escolares: e impulsar e planificar (consensuado co sector) a proxección exterior do libro explica Francisco Cerviño.\nNo seu programa destaca, alén da lei, a elaboración dun Mapa e un Plan de bibliotecas; o Consorcio galego de bibliotecas públicas; formación para os profesionais bibliotecarios e favorecer a alfabetización dixital da cidadanía a través da rede de bibliotecas públicas.\nBNG: a Biblioteca Nacional\nXosé Ramón Paz Antón, número 5 do Bloque Nacionalista pola provincia de Pontevedra, explica que, o que toca primeiramente é o desenvolvemento da Lei do Libro, ademais de continuar na liña xa iniciada da comercialización da industria editorial galega e a súa internacionalización. En canto a medidas concretas, no programa do BNG figura a aprobación e desenvolvemento da Lei de Bibliotecas. Canda esta, figura a posta en marcha da Biblioteca Nacional de Galicia que ten como misión reunir, conservar, difundir e facer accesible toda a produción bibliográfica de Galicia e aquela outra relacionada con Galicia aínda non producida aquí.\nDiana Varela Puñal faise co Premio Xosé Neira Vilas de Novela Curta\nO xurado recoñece a obra A conxura cos mil euros deste galardón\nA Xunta entra no Padroado da Fundación Sargadelos\nO obxectivo é impulsar a marca Sargadelos como gran referencia cultural de Galicia\nOs arqueólogos constatan o bo estado de conservación da cuberta do galeón San Giacomo\nRecuperan numerosos vestixios deste buque do século XVI\nDispoñible en liña a serie da TVG Os castros\nO primeiro episodio céntrase nos inicios da investigación científica sobre a Idade do Ferro


O Concello de O Pino organiza a Escola de Verán a partir do 1 de xullo - O Pino\nYou are here: Home / Novas / O Concello de O Pino organiza a Escola de Verán a partir do 1 de xullo\nO Concello de O Pino organiza a Escola de Verán a partir do 1 de xullo\nO vindeiro 1 de xullo arrincarán as actividades da Escola de Verán 2020, un programa impulsado polo departamento de Servizos Sociais que pretende ocupar o tempo de lecer dos nenos e nenas de 3 a 12 anos e favorecer a conciliación familiar e laboral. O servizo desenvolverase nos meses de xullo, agosto e setembro no CPI Camiño de Santiago e noutras instalacións municipais próximas, como o polideportivo municipal ou o centro sociocultural; así como en lugares ao aire libre do concello do Pino. Os prazos de inscrición abrirán o venres 19 de xuño.\nEste ano, por mor das circunstancias provocadas pola pandemia da Covid-19, a posta en marcha deste servizo e as súas condicións estarán condicionadas polas ordes establecidas polas autoridades competentes en cada momento. Para beneficiarse desta iniciativa, terán preferencia as familias empadroadas no Pino e tamén as que xustifiquen a necesidade de conciliar ou que formen parte de colectivos desfavorecidos.\nA Escola de Verán desenvolverase de luns a venres en horario de mañá, de 8.30 a 14.30 horas. O Concello estableceu cinco quendas, que van do 1 ao 15 de xullo, do 16 ao 31 de xullo, do 1 ao 15 de agosto, do 17 ao 31 de agosto e, por último, do 1 de setembro ata o inicio do curso escolar. Para anotarse nas dúas primeiras quendas o prazo de inscrición vai do 19 ao 26 de xuño. Máis adiante, do 1 ao 20 de xullo, formalizaranse as inscricións para as quendas de agosto; mentres que os interesados en participar en setembro deberán anotarse entre o 3 e o 21 de agosto. As inscricións realizaranse no Concello de O Pino en horario de 10 a 14 h.\nAs bases da Escola de Verán 2020 poden consultarse no documento anexo. Para máis información, no teléfono 981 511 002 (Servizos Sociais) ou no enderezo electrónico cruz.toande@opino.gal.\nBases da Escola de Verán 2020\nFicha de inscrición Escola de Verán 2020\nO Goberno de O Pino quere axudar con 100.000 € aos autónomos obrigados a pechar pola covid-19 »


15% de desconto en calquera pedido - novembro 2021|Memory Cross\nPáxina de inicio > Tendas > Memory Cross\nCupón e código de desconto de Memory Cross novembro 2021\nEstás a buscar unha forma de aforrar diñeiro ao mercar en Memory Cross? Buscaches o noso sitio web, polo que o noso persoal atopa e engade manualmente moitos códigos de desconto todos os días. Como festivos (Black Friday, Nadal, Halloween, etc.) Ao mesmo tempo, recomendámosche que prestes máis atención aos produtos de venda e liquidación de Memory Cross, xa que tamén che poden aforrar moito diñeiro.\nTarxetas de historias da Biblia.\nmemorycross.com: 20 % de desconto en artigos con desconto\n60% de desconto | Cruz da Memoria | memorycross.com\nMemory Cross: 55 % de desconto en todos os produtos de liquidación\nComo consigo o código promocional de Memory Cross?\nPara obter información sobre os descontos de Memory Cross, podes utilizar varios métodos. Suxerímoslle que utilices o noso sitio web ou a páxina de promocións específicas de Memory Cross. Promocións e descontos verificados, o que significa que os revisamos manualmente. Se consultas memorycross.com durante festivos, como o Black Friday, atoparás os cupóns máis recentes na parte superior do sitio web. Aproveita todos os aforros que poidas conseguir en compras\nQue son os cupóns de Memory Cross?\nO código de cupón de Memory Cross ofrece aos usuarios de Memory Cross a oportunidade de aforrar cartos. Aínda que as compras fóra de liña foron desfavorecidas durante moitos anos, a maioría da xente segue optando por iso. Faiche sentir máis tranquilo? As compras en liña son moito máis convenientes. O código promocional que verificamos manualmente pode permitirche aforrar máis que cando compras fóra de liña. O noso equipo ofrece moitos tipos de descontos. Atoparás o que buscas.\nJocca Shop: 15 % de desconto en todo o sitio\nTodos Jocca Shop\nBeaded by the Ocean Necklace - Chrysoprase con Turtle do Mar en Ouro


/Descrición do proxecto\nCentro de apoio tecnolóxico á Industria Metalomecánica\nCentro de apoio tecnolóxico á Indústria Metalomecánica\nCATIM, conta con unha historia de máis de dúas décadas no apoio técnico e tecnolóxico ao sector Metalúrxico e Metalmecánico, promovendo a mellora da competitividade das súas empresas, centrada nos vectores: calidade e innovación, actualmente con cerca de 3.000 clientes activos e 650 asociados.\nCATIM busca permanentemente adaptarse ás necesidades das súas empresas asociadas e clientes, sendo as principais áreas de actividade as seguintes: Innovación, Calidade, Avaliación comparativa (benchmarking), Análise Estratéxica, Ambiente, Hixiene e Seguridade, Seguridade de Máquinas, Estudos de Ruído, Calibraciones, Ensaios de Produtos, Ensaios de Materiais, Normalización e Formación.\nPrestar apoio directo ás empresas industriais, particularmente no que se refire á resolución de problemas de natureza técnica e tecnolóxica.\nEstudar a utilización de materias-primas, con vista á fabricación de novos produtos ou á mellora da calidade dos existentes;Colaborar con organismos de investigación, promover e difundir técnicas e tecnoloxías co obxectivo da súa utilización práctica.\nPromoción e participación continúa en programas de formación.\nProceder a ensaios e análises de laboratorio de caracterización de materia prima de produtos e equipamentos.\nCertificar a conformidade dos produtos coas normas e especificacións aplicables; Marcación CE de produtos como un organismo notificado ; Colaborar en estudos de normalización e elaboración de especificacións técnicas para a industria do sector.\nEstudar a aplicación das normas nacionais e estranxeiras referentes á industria Metalmecánica.\nOrganizar, coordinar e divulgar información técnica e tecnolóxica de interese para o sector, en particular nos dominios das tecnoloxías e da calidade industrial; Colaborar na realización de diagnósticos sectoriais da industria, a fin de identificar as accións prioritarias a desenvolver para o sector; Efectuar estudos de diagnóstico ambiental en empresas e prestar apoio, con vista á integración do vector ambiental na xestión das empresas.


En defensa de Froxán: alegacións eólicas ata o 7 de xaneiro – Brigadas deseucaliptizadoras\nEn defensa de Froxán: alegacións eólicas ata o 7 de xaneiro\nPosted by: Verdegaia | on Xaneiro 1, 2022\nBoa parte das persoas que participates nas Brigadas Deseucaliptizadoras contribuístes ao enorme esforzo de conservación e restauración ambiental da Área Conservada pola Comunidade de Froxán, en Lousame, recoñecida como Área Conservada por Pobos Indíxenas e Comunidades Locais (ICCA) de Froxán incluída na Base de Datos Mundial de Área Protexidas do Programa das Nacións Unidas para o Medio Ambiente.\nEn Froxán hai desde o ano 2000 tres aeroxeradores do Parque Eólico do Treito (de 55 metros de altura e 0,6 MW de potencia), instalados como tantos outros, nun proceso asimétrico. Agora, e ata o 7 de xaneiro, encóntrase en trámite de información pública un novo proxecto eólico, promovido por Villar Mir, para instalar 5 mega-aeroxeradores de 4,6 MW que se elevarán ata os 178 metros de altura e que implicarán a apertura de pistas pola Área Conservada de Froxán.\nO parque está sendo tramitado ilegalmente, pois non conta con permiso de acceso á rede, e supón importantes afectacións ás traídas de auga veciñais e á biodiversidade. Por iso, desde a Comunidade de Froxán piden ás brigadistas con vínculo a esta Área, que presenten ata o 7 de xaneiro alegacións a título individual contra este proxecto eólico:\nAlegacións_PE_Vilacoba en Word (para incluir datos persoais na primeira páxina)\nAlegacións_PE_Vilacoba en PDF (para imprimir e incluir datos persoais á man)\nAquelas persoas con certificado dixital poden presentar directamente as alegación mediante a Sede Electrónica da Xunta, utilizando o modelo de Solicitude Xenérica (https://sede.xunta.gal/tramites-e-servizos/solicitude-xenerica). En “Asunto” colocar o que aparece nas alegacións; en “Expón” colocar os tres puntos da primeira páxina entre “Expón” e “Alegacións”; e en “Solicita” os 3 parágrafos numerados que aparecen na última páxina das alegacións. Anexar o documento de alegacións en PDF cubrindo os vosos datos persoais na primeira páxina. Abaixo de todo, en “Destinatario”, escoller “Vicepresidencia 2ª” e “Xefatura Territorial … da Coruña”.\nAs alegacións tamén se poden imprimir e presentar en papel en calquera rexistro da administración (incluíndo concellos), cubrindo os datos da primeira páxina e asinando a última.\nAgradécese o voso apoio e solidariedade nesta hora!\n« Comezamos 2022 deseucaliptizando o Xurés\n22 xaneiro: Plantamos castiñeiros e machacamos eucalipto en Vilaboa »


CSHG, metodoloxía eficaz e moderna\nA directora de Turismo de Galicia, Nava Castro, e a directora do Centro Superior de Hostalería de Galicia presentaron os proxectos de viabilidade empresarial do Certificado de Elaboración e Xestión en Cociña do centro de formación.\nNa rolda de prensa, que contou tamén coa participación do bartender David Ortiz, mentor dun dos proxectos, a directora de Turismo de Galicia destacou que o turismo constitúe un dos sectores máis activos e con maior capacidade de desenvolvemento da nosa comunidade, onde representa o 11% do PIB e máis do 11% do emprego. “Estes datos demostran que é un sector cheo de oportunidades e no que a calidade e a busca constante da excelencia é fundamental”, afirmou.\nNava Castro explicou que, dada a importancia e peso deste sector, desde Turismo de Galicia apóstase por un tecido empresarial formado por empresas e profesionais competitivos e para elo impúlsanse iniciativas a prol da calidade, da formación e do asesoramento.\nNeste senso, a responsable de Turismo da Xunta destacou a creación do Centro Superior de Hostalería de Galicia en 1993 que dende a súa posta en marcha –en 1995- formou xa a máis de 2.000 directivos que desenvolven o seu labor en empresas hostaleiras e turísticas de todo o mundo converténdose nun centro de referencia a nivel internacional.\nPor outra banda, Organizados en catro grupos, os alumnos do Certificado de Cociña poñen en marcha diferentes modelos de negocio de restauración que eles mesmos deseñaron previamente.\nCada grupo estará acompañado por un mentor de luxo –Beatriz Sotelo, Pepe Solla, Héctor López e David Ortiz- que os guiará no seu percorrido, con aportacións e correccións ás súas propostas, e que participará con eles na degustación de arranque que celebrarase o luns de inicio de cada proxecto.


BIBLIOTECA DO IES DO BARRAL : XUNTANZA CO ESCRITOR AGUSTÍN FERNÁNDEZ PAZ\nXUNTANZA CO ESCRITOR AGUSTÍN FERNÁNDEZ PAZ\nVICIOSOS DA LECTURA\nO 7 de novembro permanecerá na memoria como o día no que Agustín Fernández Paz enmeigou a cincuenta almas valéndose da súa poderosa maxia verbal.\nApenas puxo pé na biblioteca, escoitouse un cálido aplauso. Axiña se fixo coas caras e cos nomes dos alí presentes. Xa non tiñamos volta atrás. Caeramos nas súas redes irremediablemente.\nFalounos dos fantasmas cos que conviviu a cotío na súa infancia; dos libros que deixan fondas pegadas nas persoas, tan fondas que incluso nos cambian a vida.\nA necesidade imperiosa de contar historias para subsistir é inherente á condición humana, hai tantas como area na Praia de Samil, a dificultade radica en construílas para que os lectores se apropien delas, ese é o maior premio para un escritor.\nToda novela é como un iceberg: o que se le é o que se ve na superficie (as dúas quintas partes), por debaixo está o traballo previo de documentación do autor. Este crea os personaxes, acompáñaos alá onde vaian e son eles mesmos os que lle indican que chegou ao final da historia.\nTamén nos agasallou cuns consellos para ser escritor: ler moito moito moito e con paixón, ver bo cine e ter moita paciencia (escribir é unha carreira de fondo).\nAo cabo da disertación o engaiolamento do auditorio manifestábase en cada rostro. Un entusiasmo lector apropiouse do espazo e invadiu os corazóns. Sábese que algunhas daquelas persoas víronse impulsadas a frecuentar máis a biblioteca; outras van camiño de “engancharse” aos libros demandando títulos; hainas que están a piques de cruzar ao lado poético; incluso se rexistran casos de viciosos da lectura… Cremos que xa non hai solución.\nDende a Biblioteca “Agustín Fernández Paz” agradecemos a presencia de Xesús Alonso Montero e Juan Francisco Centrón Montero, viciosos empedernidos.\nGrazas a Agustín Fernández Paz, principal vicioso da lectura.\nEtiquetas: AGUSTÍN FERNÁNDEZ PAZ, CLUB DE LECTURA, ESCRITORES


Sobre min - María Viqueira, Deseñadora de Moda\n"O bonito da vida é coser sonos, bordar historias e poder desatar os nós dos nosos días"\nNada en Ordes (A Coruña) en 1988.\nA máxima no deseño é a creación de pezas moi elaboradas, bordadas a man, inspiradas sempre en costumes ancestrais fusionados cun patronaje vangardista.\nA súa primeira aparición foi no ano 2011, onde na Galicia Fashión Week conseguiu o premio ao Mellor Estilismo grazas ao deseño "Afastado Oriente".\nCon este mesmo deseño meses máis tarde quedou finalista no concurso "Talentos Desing" da fundación Banco Santander, e consegue mostrar devandito estilismo nunha exposición no Museo do Traxe de Madrid.\nNo 2012 participa de novo na Galicia Fashion Week, e consegue facerse co premio de Mellor Colección, grazas a "Lavandeira". Premio que lle permitirá meses máis tarde participar na Semana da Moda de Madrid 2013 no marco da feira SIMM.\nNo 2013 móvese en difrentes certames de moda por toda Galicia. Como son o certame "Ferrolterra", o "Certame de Novos Deseñadores Vigoferia" ou na "Galicia Fashion Week" como deseñadora Galega invitada.\nEn setembro de leste mesmo ano participa na pasarela PONMO. Onde se alza co premio ao Mellor estilismo grazas á colección "A Provence".\nA finais do 2014 colabora no Festival Madrid Folk no Círculo de Belas Artes de Madrid., como Deseñadora Convidada presentando a colección "Alborada".\nActualmente traballa no seu taller cosendo día a día cada encargo e innovando novos deseños.\nOs seus produtos pódelos conseguir por encargo ou en diferentes feiras e Showrooms.\nPodes contactar no seguinte correo:\n© 2021 María Viqueira - Todos os dereitos reservados


O SLG urxe a impedir un novo ataque do oligopolio eólico á comarca da Mariña - Sindicato Labrego Galego\n8 de Septembro do 2021\nNo BOE nº 197, do 18 de agosto de 2021, publicouse o Anuncio da Área de Industria e Enerxía da Delegación do Goberno en Galicia polo que se somete a información pública o estudo de impacto ambiental e a solicitude de autorización administrativa previa do parque eólico Borrasca de 84 MW e a súa infraestrutura de evacuación na provincia de Lugo.\nO parque eólico BORRASCA, promovido pola mercantil GREENALIA WIND POWER BORRASCA S.L. constaría de 15 aeroxeradores para unha potencia conxunta de 84 MW, unha subestación e unha liña de alta tensión de evacuación até Xove.\nOs aeroxeradores que se pretenden implantar alcanzarían a altura de 180 metros (a maior cheminea de Alcoa na factoría de San Cibrao chega aos 145). Irían situados, 10 deles, no cumio dos montes entre Cornería e o monte de Oirán, nos límites entres os concellos de Lourenzá e Mondoñedo con Foz, e os 5 restantes irían entre Santa Cilla e o Pico da Lebre no concello de Foz. Ambas partes estarían comunicados por unha liña eléctrica soterrada. A poligonal afecta a unha superficie de 4,809 Ha. dos concellos Barreiros, Lourenzá, Mondoñedo e Foz.\nTrátase dun macroparque eólico dunhas dimensións totalmente desproporcionadas, en tanto que afecta a un ámbito xeográfico moi extenso e que vai afectar negativamente a un grande número de veciños e veciñas. Entre os efectos adversos da implantación dunha estrutura das dimensións da proposta poderíanse destacar, so a modo de exemplo: perda de valor das propiedades, terreos e casas, ruído, risco de accidentes, efecto discoteca, perda de calidade paisaxística e, en xeral, empobrecemento do medio rural onde vivimos. Innegables efectos negativos vai ter tamén en actividades económicas das que se desenvolven na zona, nomeadamente a agricultura e gandería, a actividade forestal e o turismo.\nA publicación nos Diarios Oficiais resulta a primeira é única notificación recibida por parte dos moitos veciños/as afectados/as nas súas propiedades, e os afectados de forma “indirecta”, considerando como tales os que non teñen terreos onde se enclaven elementos do parque, pero que van a sufrir igualmente os seus efectos adversos.\nO SLG urxe a impedir un novo ataque do oligopolio eólico á comarca da Mariña. O macroparque BORRASCA afecta a 5,000 Ha, e modificaría irreversibelmente a contorna. Por iso, facemos un chamamento á veciñanza e ás corporacións dos concellos afectados para que estuden e difundan o proxecto e os seus efectos, presenten as alegacións pertinentes no trámite de exposición pública e nos mobilicemos para rexeitar este novo capítulo de apropiación polas grandes empresas dos nosos recursos sen achegar nada a cambio.\nUnha enerxía abondosa e limpa coma a do vento debera servir para o autoabastecemento da nosa comarca e non para o espolio e o enriquecemento dos oligopolios do Estado. Desde o SLG entendemos que este é un novo exemplo de intento de apropiarse dos recursos para o único beneficio do capital extrativista. O Sindicato Labrego Galego vai promover a presentación de todas as alegacións que a veciñanza estime pertinentes e convocará asembleas informativas, e a tal fin vai destinar os recursos técnicos e humanos necesarios.


Preto de catro mil empregados públicos benefícianse da flexibilidade laboral – Galicia 24 Horas\nPreto de catro mil empregados públicos benefícianse da flexibilidade laboral\nBy Redacción on 12 febrero, 2014 Comentarios desactivados en Preto de catro mil empregados públicos benefícianse da flexibilidade laboral\nO vicepresidente da Xunta, Alfonso Rueda, anunciou esta tarde no Parlamento galego que 3.770 empregados públicos autonómicos xa se benefician da flexibilidade no seu horario laboral.\nEn resposta a unha pregunta parlamentaria, Rueda explicou que foron 5.407 traballadores os que fixeron a petición para flexibilizar a súa xornada e que outros 167 solicitaron a modalidade do teletraballo, que nestes momentos se atopan en trámite e se irán resolvendo nas vindeiras semanas.\nA comezos de ano entrou en vigor a Orde que por primeira vez establece na Administración galega un sistema horario adaptado aos novos tempos, favorece a conciliación familiar e laboral e introduce figuras novas como a compensación horaria ou o teletraballo.\nSegundo explicou o vicepresidente, tratase dun sistema versátil, que da confianza e autonomía aos empregados públicos da Xunta e mellora as súas condicións laborais, ao tempo que procura unha maior eficacia nos servizos públicos prestados.\nAsí mesmo, a actuación sobre a organización da xornada laboral e a forma de traballo é un aspecto que a Xunta considera clave no proceso de modernización da administración e que ata agora nunca se abordara; xa que desde o ano 1990 existía un ríxido horario laboral que non permitía ningún tipo de flexibilidade ou compensación.\nEsta nova regulación muda as formas de traballar e supón unha nova concepción da función pública en Galicia, afectando a case 17.000 persoas, entre persoal funcionario e estatutario, persoal que presta servizo nas entidades públicas instrumentais e persoal laboral.\nPor último, Rueda destacou que as vantaxes da flexibilidade horaria e o teletraballo hoxe son unha realidade grazas ao ‘Proxecto Kronos’ de información e control horario que de xeito pioneiro comezouse a implantar en 2011 e que estará culminado este ano.\nPreto de catro mil empregados públicos benefícianse da flexibilidade laboral added by Redacción on 12 febrero, 2014


Historias dun “prosador ficcionista” | NOVENOITES\n← “O xardín”, unha pequena alfaia de Natacha Michel\nHistoria e parabola do fracaso →\nEditorial Galaxia, Vigo, 2011, 311 páxinas.\nDezasete relatos de desigual extensión compoñen a última achega narrativa de Bieito Iglesias. Estes Contos da terra da tarde que desde hai uns meses nos ofrece Galaxia na súa colección Literaria. Relatos breves dun excelente “prosador ficcionista”, creador dunha literatura en puridade, como teño deixado escrito ao comentar outros libros do escritor ourensán. Relatos cos que Bieito Iglesias non racha coa coherencia da súa escrita anterior. Ás avesas, estes dezasete relatos de arestora sutúranse no grande macrotexto formado, xaora, pola escrita “beitina”: o relato curto e a novela de non demasiada extensión.\nUn macrotexto marcado pola rúbrica -quizais neste caso ferrete- da casa. Unha literatura xenuína, sen trapelas, cun alto grao de riqueza e de complexidade que retrata en clave expresionista a Galicia dos nosos días e o perfil dalgunha das súas alfaias, personaxes singulares ou do común.\nAchégase así a escrita de Bieito Iglesias, tamén nestes contos, ao esperpento, de xeito que, fusionadas convenientemente estas dezasete, pezas, podemos gorentar cun grande friso, á vez carnavalesco e realista da nosa terra e sobre todo das súas xentes.\nAs olladas mordaces e á vez ateigadas de humor do escritor pairan e detéñense na sombriza experiencia vital de ducias de persoeiros que, desta volta, pouco teñen de saibos marxinais. Bieito Iglesias agasállanos pois con mundos ficcionais abondo variados e que o lector sospeita que transcenden a ficción e entran de cheo no concepto de mímese: a ficción e a realidade reflectíndose mutuamente nestas dezasete historias. Teño para min que, en boa medida, para o escritor ourensán lembrar é revivir e imaxinar é recordar. Acordanzas seguramente parciais, pero que, amalgamadas e carnavalizadas no maxín do escritor, chegan a nós ateigadas de luzadas de vida, de frescor e de exultante e intelixente ironía. Son o millo verde que o escritor confesa que tiña no cacipo da súa memoria e experiencia vital.\nRelatos, porén, moi narrativos, onde todo é pertinente, mais non demasiado “novelescos”. Con finais abertos en xeral, aínda que hai excepcións, e que como en obras anteriores teñen que ver case que todo eles con personaxes tirados dos arrabaldes ourensáns, con emigrantes do subproletariado ou con persoas da clase media.\nLiteratura, pois, en conexión coa vida cotiá, a única real, que nos remite ao mundo da eutanasia; do erotismo dun crego rodrigado polo arxón do celibato que parodicamente confesa e culpa dos seus males ao bispo; á emigración dos anos sesenta, á deserción e abandono do rural, aos abusos e avasalamentos do poder no Ourense franquista, á visións caricaturescas das novas pedagoxías, aos incendios forestais ou as viravoltas do turismo sexual en Cuba.\nMundos que por veces superan a realidade por medio da recreación carnavalesca xa amentada e polo emprego dun singularísimo rexistro lingüístico -outra marca da casa- que reflicte a fala da xente, ateigado á vez de enxebrismo, de termos da propia colleita, de neoloxismos e de castelanismos empregados case que sempre á mantenta. Recursos lingüísticos pertinentes en relatos que transmiten historias poboadas por personaxes que empregan a lingua oral, un galego seguramente dialectal que potencia o saibo irónico o e a virtualidade esperpéntica destes relatos.\nEstas entrada foi publicada en Critica literaria, Narrativa galega, Relato breve coas etiquetas Bieito Iglesias, Editorial Galaxia. Ligazón permanente.


LUIS ÁLVAREZ INAUGUROU A EXPOSICIÓN CIENTÍFICA PHANOMENTA QUE XA VISITOU NUMEROSOS PAISES DE EUROPA\n10/4/2014 A exposición poderase ver ata o 19 de abril no Centro Comercial As Termas\nO Alcalde accidental, Luis Álvarez, asistiu esta mañá á inauguración de PHANOMENTA, unha exposición no que se poderá experimentar con diferentes fenómenos físicos que organiza o Centro Comercial As Termas e que xa visitou máis de 100 centros comerciais por toda Europa.\nLuis Álvarez destacou que “é unha boa oportunidade para que os nenos e nenas de Lugo poidan desfrutar da ciencia sen ter que desplazarse a outros lugares máis lonxanos e que ademais o poidan facer mentres os pais e nais fan as súas compras”. Ademais destacou a importancia de achegar a ciencia a todas as persoas de maneira que poidan ter un contacto máis próximo e que “descubran ese gusto por coñecer a explicación de moitos dos fenómenos naturais que nos rodean”.\nA exposición Phanomenta permite facer un percorrido por 23 activiades diferentes nas que se invita aos visitantes a que comproben de primeira man como funcionan as leis físicas da Natureza como a gravidade, a velocidade ou o equilibrio. Todas as actividades contan coa supervisión dun monitor que desvela as claves de cada un dos fenómenos naturais. Este é un proxecto creado polo Centro de Investigación más antigo de Alemaña, Phanomenta Flensburg, e a Universidade de Flensburg.


Padrón celebra as primeiras xornadas sobre a lamprea | Terras de Iria\nPadrón celebra as primeiras xornadas sobre a lamprea\nEstás en: Inicio / Padrón celebra as primeiras xornadas sobre a lamprea\n“Padrón, sabor a lamprea” será o acontecemento gastronómico desta tempada na comarca padronesa. Entre os días 27 de febreiro e 15 de marzo, o Concello de Padrón volcarase na celebración das I Xornadas Gastronómicas sobre a Lamprea, nas que amais de degustacións, desenvolverase un completo programa cultural e divulgativo para poñer de relevo a importancia que tivo esta pesqueira na historia da vila.\nO programa “Padrón sabor a Lamprea” comezará o día 27 de febreiro coa inauguración da exposición divulgativa sobre a pesca deste peculiar peixe e o seu hábitat. Nesta mostra, en cuxa inauguración participará o xornalista experto en pesca Miguel Piñeiro, poderán verse a exposición fotográfica “As augas do Ullán” do fotoxornalista Antonio Hernández, así como varios paneis informativos e artes de pesca específicas.\nA exposición permanecerá aberta ao público entre os días 2 e 6 de marzo para despois trasladarse aos centros educativos padroneses de forma itinerante.\nActividades infantis e familiares\nEntre as actividades destas I Xornadas Gastronómicas “Padrón, sabor a lamprea” destaca o día 28 de febreiro o obradoiro divulgativo infantil “Os nenos, cinco sentidos coa lamprea” organizado coa finalidade de que a poboación máis nova se familiarice co mundo deste peixe. Nestes obradoiros, os pequenos poderán tocar, oler, ver e degustar a lamprea para coñecer máis de preto o peixe que se considera o menos evolucionado do mundo.\nAsemade, o día 1 de marzo terá lugar un obradoiro divulgativo familiar destas mesmas características en Herbón, parroquia do municipio de Padrón na que radica o maior número de pesqueiras.\nA actividade divulgativa das I Xornadas Gastronómicas “Padrón, sabor a Lamprea” continuará o día 5 de marzo coa charla científica que impartirá Manuel Ángel Pombal, profesor titular de Bioloxía da Universidade de Vigo e vicepresidente da Asociación Naturalista Baixo Miño (ANABAM) sobre a lamprea e as súas curiosidades.\nO ámbito da divulgación pecharase o 12 de marzo coa charla sobre os sistemas específicos para a pesca, pesqueiras e a súa historia, ofrecida polo historiador padronés Xosé Carlos Beiró.\nO programa destas I xornadas gastronómicas sobre a lamprea en Padrón complétase coas degustacións en 10 restaurantes do municipio que se desenvolverán os días 13, 14 e 15 de marzo. O prezo por persoa para participar nesta actividade é de 25 euros.\nCon esta iniciativa, o Concello de Padrón quere poñer de relevo a importancia da pesca da lamprea no municipio, non so no ámbito gastronómico coas afamadas empanadas, senón tamén no que se refire á actividade profesional, cuxa orixe pérdese na noite dos tempos, aínda que o primeiro documento que outorga unha concesión para pescar lampreas no Ulla está datado no século IX e hoxe gárdase en Herbón.\nNa actualidade, as pesqueiras mellor conservadas no municipio de Padrón son Areas, Vellas, O Canal, O Plateado, A Trapa e Coqueiro e poden recoñecerse dende a beira.


Castro organiza un obradoiro de educación sexual para pais - TERRACHAXA\nPor Redacción XA3 Decembro, 2021Decembro 16th, 2021Sin comentarios\nA casa da cultura de Castro Ribeiras de Lea acollerá o día 16 de decembro un obradoiro de educación emocional e sexual dirixido a nais e pais e organizado polo servizo de prevención de condutas adictivas da agrupación de concellos de Begonte, Castro de Rei, Friol, Outeiro de Rei e Rábade.\nA formación terá lugar entre as 17.00 e as 18.30 horas e ten como obxectivo crear un espazo seguro para poder falar das dúbidas, preocupacións e dificultades da crianza sen sentimentos de culpa ou xuízos de valor; ademais de dotar de coñecementos básicos para a educación sexual e contrución de ferramentas que axuden na xestión diaria da educación de fillos e fillas. Estará impartido polo Centro Querote+ de Lugo.\nA inscrición pode realizarse no mail prevenciondrogas@rabade.org remitindo nome e apelidos, enderezo, teléfono e DNI.


A horta urbana – Galicia 24 Horas\nBy Luis Celeiro on 9 octubre, 2019 Comentarios desactivados en A horta urbana\nLuís CeleiroTía ManuelaOpinión\nOs froitos da súa horta non tiñan mal, estaban coidados co aprecio dunha galega do rural, que non podía vivir sen sachar, sen plantar e sen ver medrar o froito da súa horta tal como era, sinxela, doce e agarimosa. Unha horta belida que serviu de exemplo para outros cultivadores urbanos. Aquelas pequenas extensións cultivadas desapareceron e os seu usuarios marcharon, cadaquén para onde poido. A rúa que vai medrando, as beirarrúas que se alongan tamén ao ancho, os plans de urbanismo, a especulación, a construción, a moda e os políticos déronlle unha volta a todo isto, de tal forma que desapareceu ata a comprensión\nPero, outra vez nas mesmas. As autoridades locais volven á sementeira, reparten hortas urbanas, parcelas de terra expropiada. Aí están, parcelas enumeradas á espera de seren traballadas. Os expropiados atópanse diante da incoherencia absoluta, diante dise dicir e facer tan infausto: «quítate tu, para poñerme eu ou para que se poña o meu amigo».\nA horta urbana added by Luis Celeiro on 9 octubre, 2019


O grupo municipal socialista pregunta se o goberno local vai poñer en marcha medidas correctoras para mellorar o posto 114 de 141 do ranking de transparencia de cidades españolas\nA cualificación do Concello de Santiago no ranking estatal de Sielocal (portal de transparencia económica), realizada pola Universidade Rey Juan Carlos, será obxectodunha pregunta escrita do grupo municipal socialista. O seu voceiro, Paco Reyes, compareceu esta mañá en rolda de prensa para informar de que este Concello se atopa no posto 114 das 141 cidades de máis de 50.000 habitantes e que, agás Ferrol, é das urbes galegas a que presenta un peor resultado no cumprimento da Lei de Transparencia.\nA mala situación do Concello de Santiago neste estudo de aplicación da Lei de Transparencia, no que se avalían catro bloque que recollen un total de 55 items, leva ao grupo municipal socialista a presentar unha pregunta na que, por escrito, queren saber o que non se está a cumprir (o estudo non indica a puntuación por item, senón o índice de transparencia final), as razóns polas que non se está a facer e, sobre todo, qué medidas se van poñer en marcha dende o grupo de goberno para corrixir esta situación.\nReyes explicou que este test recolle un bloque de Información institucional, organizativa e de planificación; outro de información xurídica; un terceiro de información económica, orzamentaria e estatística; e un bloque de solicitude de acceso á información. En total, o índice de transparencia do Concello de Santiago de Compostela é de 2,41, non "aprobando" (o mesmo que Ferrol, que está nun 2,22) posto que a puntuación máxima é de 5. O resto de cidades galegas superan o 2,5.


Nesta ocasión o sorprendido penso que fun eu, chámome Xosé Ramón, xa levo varias charlas desde o curso pasado.\nSempre lles dou aos rapaces o punto de vista dun toxicómano, non fun quen de imaxinar outra liña na miña temática. Sempre contei o vivido, tanto nos meus anos de prisión común, como desde que estou nesta Unidade Terapéutica, levo nela dous anos e penso que todo o que aprendo ha ter algunha utilidade na vida.\nAprendín nesta ocasión, que unha persoa con familia, estudos universitarios, estranxeiro e con boas miras de futuro, ademais de poder ingresar en prisión, non consumir drogas e ter certas dificultades co idioma, pode dar unha mensaxe de ánimo importante, así mo ensinou o meu compañeiro. Teño que destacar que, sen coñecernos, tivemos unha complicidade que, con diferentes puntos de vista, reflectíu á perfección, a mensaxe que queríamos transmitir.


Fernández Queipo pon en valor nas V Xornadas de Protección Civil a labor os voluntarios - Xornal de Lugo " />\nFernández Queipo pon en valor nas V Xornadas de Protección Civil a labor os voluntarios\n• 3 Novembro, 2018\nDeputación de LugoDario camposArgelio Fernández Queipo\nO Vicepresidente da Deputación, Argelio Fernández Queipo, participou este sábado nas V Xornadas de Protección Civil, que tiveron lugar no Concello da Fonsagrada. O tamén rexedor municipal puxo en valor a labor da protección civil “un servizo fundamental para a nosa provincia, especialmente para os municipios máis pequenos que non dispoñen, en moitas ocasións, de profesionais de emerxencias como bombeiros ou policías locais.\nFernández Queipo explicou que “o Presidente da Deputación, Alcalde tamén dun Concello do rural, é coñecedor da importancia que estes grupos teñen no día a día dos municipios. Logo de manter un encontro con eles, no que abordou o recorte do 50% dos fondos da Xunta de Galicia para este servizo, chegaron á conclusión da necesidade de colaborar con eles para poñer fin a situación que estes recortes produciron no seu día a día”.\nO Vicepresidente explicou que Campos Conde decidiu por en marcha unha nova liña de axudas de 170.000 euros para paliar os recortes doutras administracións. É unha programación totalmente pioneira en Galicia, que se puxo a disposición de todos os Concellos, a través do Plan Único da Deputación, e que outros grupos de protección civil de Galicia reclaman para as súas provincias. A través dela, destináronse a cada municipio ata 4.000 euros para financiar gastos de Protección Civil.\n“A través deste tipo de axudas, dende o Goberno da Deputación, reafirmamos o noso compromiso co rural, e coas persoas, pois, como dicía, trátase o de protección civil é un servizo fundamental. Son máis de 40 grupos que desenvolven a súa actividade noutros tantos municipios da nosa provincia, agrupando a 2.000 voluntarios aos que dende as administracións públicas, e en agradecemento á súa labor, debemos axudar e non pór máis dificultades”, destacou.


Igadi na Rede / China e o mundo chinés - Riscos económicos de China\nRiscos económicos de China\nXosé Luís Franco Grande (A Nosa Terra, 22/11/2010)\nNon é ouro todo o que reloce. Xusto agora, cando tantas gabanzas e admiracións causa o despegue económico de China, chegan noticias de que a subida dos prezos de materias moi básicas pode poñer nun risco o chamado milagre económico chinés. Le Monde do día 18 deste mes dedicoulle boa atención a este asunto.\nO día 17 do corrente mes China anunciou algunhas medidas coa finalidade de conter a alza dos prezos. Nun ano, ao mes de outubro, acadou o seu máis alto nivel en dous anos, chegando a un 4,4%, se ben moitos expertos pensan, avisa o antes dito xornal, que a inflación real é moi superior ás cifras oficiais.\nCoa finalidade de calmar aos consumidores, o Goberno chinés prometeu mellorar o sistema de subvencións, controlar os prezos de venta dalgúns alimentos e combater a especulación en relación cos produtos alimenticios, que nalgunhas cidades, e nun ano, se incrementou nun 62,4%, informa tamén Le Monde.\nÉ natural que, diante das medidas adoptadas ou anunciadas o pasado día 17, os inversores internacionais sintan inquedanza polo impacto que poderán ter na economía chinesa as disposicións anti inflacionistas que se adopten, e non desbotan a posibilidade dun aterrizaxe brutal da segunda economía mundial.\nPolo demais, sinalan tamén outros analistas que as autoridades chinesas non esqueceron, antes ben a teñen moi presente, a experienciado malestar da sociedade que tanto influíu nos acontecementos de Tiananmen de 1989, que precederon a unha suba de prezos xeneralizada, e por nada quixeran que se repetisen de novo.


Román Rodríguez avanza que a Xunta impulsará a dixitalización dos museos na nova lei que inicia a súa tramitación parlamentaria | Museos de Galicia\n29 de Outubro do 2020 Román Rodríguez avanza que a Xunta impulsará a dixitalización dos museos na nova lei que inicia a súa tramitación parlamentaria\nO conselleiro de Cultura, Educación e Universidade, Román Rodríguez, inaugurou no Museo de Belas Artes a exposición Vestir épocas 1860-1960, visitable ata o vindeiro mes de marzo e que recolle máis de 300 pezas procedentes da colección téxtil da familia González-Moro que dialogan coas obras da colección propia do museo co obxectivo de mostrar os usos e costumes de 100 anos de historia a través dos traxes, pezas de indumentaria e complementos.\nDurante a inauguración da mostra, o titular de Cultura, que estivo acompañado polo delegado territorial da Xunta de Galicia na Coruña, Gonzalo Trenor, subliñou que os museos xogan un papel fundamental no sector cultural. “Galicia conta con preto dun cento de institucións museísticas que supoñen unha porta á cultura desde a que evadirse e ensanchar os nosos coñecementos”, afirmou. Nesta liña, tal e como manifestou, faise “máis necesario que nunca” contar cunha lei de museos e outros centros museísticos de Galicia que permita a xestión coordinada de todas as dotacións culturais. “Xa demos os primeiros pasos para sacar esta lei adiante, pero agora que inicia a súa tramitación parlamentaria, cómpre actualizala para que teña en conta as actuais circunstancias da pandemia poñendo o foco no acceso á cultura, na dixitalización e nas novas tecnoloxías”, explicou.\nRomán Rodríguez subliñou, ademais, a importancia de programar propostas de cultura segura para non deter a promoción, difusión e divulgación da cultura. “Non podemos perder a oportunidade de reiterar que a cultura é segura e que debemos seguir traballando para ofrecer alternativas de alta calidade como a que hoxe inauguramos e que conta con todas as medidas de seguridade e prevención necesarias”, salientou.\nPercorrido de máis de 100 anos\nO proxecto expositivo, desenvolto baixo a coordinación do Museo de Belas Artes da Coruña e que conta co comisariado do arquitecto Fernando Agrasar e do especialista en moda Román Padín, abrangue 100 anos de creación en prendas de vestir pertencentes á familia coruñesa González-Moro. Trátase de pezas de gran beleza, prodixio técnico, singularidade e relevancia histórica que se poñen en diálogo e relación coas obras de arte da colección permanente do museo tendo en conta a súa iconografía, época e uso.\nCómpre destacar tamén que a meirande parte das pezas de Vestir épocas foron confeccionadas principalmente en Galicia e que reflicten o nacemento da confección en serie, o traballo dos modistas e xastres así como a moda urbana, local e cosmopolita, artesá e industriosa do momento tomando como perspectiva o traxe e dirixindo a mirada a unha manifestación cultural como a moda que continúa vixente na nosa contemporaneidade.


Molyneux volve entrar en polémica decindo que Fable 3 xa non será un xogo de rol | Memoria Pixelada\nMolyneux volve entrar en polémica decindo que Fable 3 xa non será un xogo de rol\nPor: Skaltum Luns, 15 de Febreiro de 2010\nO señor Molyneux é o protagonista indiscutíbel deste mes, xa que despois de que a semana pasada dixera a todos que os cambios da súa terceira entrega de Fable non ía gustar a moitos seguidores, agora lánzase directamente e aclara que Fable 3 deixará de ser un videoxogo de rol.\nO primeiro que vou decir é que a saga Fable paréceme unha das máis sobrevaloradas pola prensa especializada, xusto por debaixo de Halo, pero unha vez que rematei á segunda entrega de Fable penso, pero se esta xa era a maioría do xogo de acción con matices de rol , iso sí, pero case todo acción. Con esta terceira entrega que pensan facer, un Fable May Cry?.\nPola miña parte non é unha mala noticia, son moi fan dos bos xogos de acción/aventura, pero Molyneux sabe que a saga Fable trae nas súas costas unha moi grande cantidade de fans que non sei se estarán de acordo con quie lle cambien o estilo desta saga.\nAgora xa me poño a pensar desde outra perspectiva, é certo todo o que se dixo sobre esta terceira entrega?, ou non é máis que hype barato para que todos falen deste título. O certo é que se isto é verdade , o seu éxito é aplatante, porque non se fala de outra cousa polas páxinas “especializadas”.


Inicio > Lara Méndez amplía as instalacións deportivas municipais cun novo skatepark para a práctica de modalidades urbanas\nA rexedora de Lugo destacou a versatilidade desta área, que permitirá o seu uso por parte tanto das persoas que se inician como de usuarios avanzados.\nA apertura da nova zona, na que a área de Deportes investiu 215.000 euros, foi a ritmo de baile e de música experimental, jazz, funk, punk rock e hip hop.\nO Concello de Lugo amplía as súas instalacións deportivas coa apertura esta tarde dun skatepark que permitirá a práctica dos deportes urbanos de acción máis demandados, especialmente pola xente máis nova, e que está ubicado entre a rúa Veiga Grande e a avenida Fabio Paulo Máximo, ao carón entre outras dependencias deportivas municipais.\nA alcaldesa de Lugo, Lara Méndez, acompañada do concelleiro de Deportes, Mauricio Repetto, procedeu a apertura desta área, “que integra diversos elementos que permitirán o seu uso tanto para debutantes como para usuarios avanzados xa que dispón de distintas superficies, plataformas e liñas de fluidez”. “Pensamos especialmente na mocidade, aínda que sabemos que estes deportes non teñen idade, porque non só é unha forma de manterse en forma, senón unha boa maneira de canalizar as enerxías de xeito saudable”, sostivo.\n“O noso obxectivo foi dinamizar este espazo público para usuarios de deportes urbanos como o skateboard, o roller ou o BMX, dotando á cidade dunha instalación de primeira orde para a súa práctica divertida, pero tamén segura e responsable”, sostivo Lara Méndez.\nPara animar a apertura, a área de Deportes programou unha sesión de baile da Escola de Danza Gravity e de música, amenizada por Salvador Ruído e os seus conectores, tres Dj locais. As piruetas nas novas instalacións fixéronse así ao son de música experimental así como de jazz, funk, punk rock e hip hop.\nO Concello construíu unha área moi completa nunha superficie de 1.580 m2, cunha pista de 887 m2, que servirá para a práctica das dúas modalidades principais do skateboarding: street e park, mantendo unha proporción e relación entre as dúas zonas que da moita flexibilidade á instalación.\nA dotación inclúe a bañeira, que ocupa aproximadamente 200 m2 dentro do coping, no centro da instalación. Os elementos do skatepark que a rodean inclúen unha semi pirámide, un quarter, apto para multitude de trucos de todos os niveis; unha esquina elevada de Street, coroada por un mini bank e que cae cara á plataforma principal por un plano inclinado suave cun hubba e un rail, aptos para patinar en todas as posicións.\nAdemais destes elementos nas esquinas, no plano sitúase un rail de 4 m de lonxitude e un módulo de caixón con banco e planos inclinado, entre a zona elevada de street e a pirámide, o que permite atacarlle desde ambos os lados e con diferentes liñas.\nA alcaldesa de Lugo, Lara Méndez, sobre o Skatepark | Descargar mp3 \nURL fonte: http://concellodelugo.gal/gl/novas/lara-mendez-amplia-instalacions-deportivas-municipais-cun-novo-skatepark-para-practica-de


A Feira Medieval de Monforte celébrase a fin de semana de Semana Santa. Neste 2022 chega á súa XVIII edición. Esta cita turística de referencia atrae durante dous días a centos de persoas que pasean as rúas e prazas da zona vella vestidas de época e participan das diferentes actividades. Os postos de artesanía e gastronomía decoran as rúas e sucéndese os espectáculos de cetraría, malabares con lume, tiro con arco, actuacións musicais….\nEste ano e despois de dous anos sen celebrarse por mor da pandemia, a Feira terá lugar os días 16 e 17 de abril.\nPrazos e requisitos de inscrición\nSegundo se especifican nas citadas bases, o 28 de febreiro remata o prazo de inscrición, e o día 16 de marzo publicarase na páxina web municipal (www.monfortedelemos.es) a listaxe de admitidos e admitidas, data na que tamén se indicará a forma de facer efectivo o prezo de inscrición.\nA organización da XVIII Feira Medieval admitirá tres modalidades de postos: alimentación, artesanía e comercio. E, do mesmo xeito, darase prioridade ás solicitudes de vendedores e vendedoras de Monforte, así como aqueles postos de artesanía con carta de artesá ou artesana.\nNo transcurso da Feira Medieval, o horario de apertura dos postos inscritos será ás 10:00 horas e o peche dos mesmos será entre as 21:00 e 23:00 horas,\nNa Sede Electrónica da entidade (sede.monfortedelemos.es) pódese realizar a inscrición on line. Para elo deberá de dispoñer do certificado dixital ou DNI electrónico. O procedemento de inscrición atópase na área de Tramitación (modalidade: Cultura).\nMáis información na Oficina de Promoción Económica e Emprego do Concello (Casitas da Compañía), nos teléfonos: 698181551 e 982884775 e no correo: feiramedieval@concellodemonforte.com.\nListaxe Definitiva participantes Feira Medieval


As Pontes inviste 265.000 euros na mellora de camiños rurais - Terrachaxa.com\n5 Set 2019 Actualidade, As Pontes Actualidade, As Pontes\nConcello das Pontes investirá preto de 265.000 euros na mellora dos camiños municipais de Veiga da Nata, Ermida, Porto de Frades, A Bouza, Pereira, Os Pedregás, Espá, O Sixto, Paipaz e o Cameleiro co obxectivo de dotalos dunha maior calidade, tanto estrutural como superficial, e garantir, deste xeito, a seguridade do tráfico e viandantes.\nA través destas actuacións, o goberno local continúa co seu proxecto para mellorar as infraestruturas do ámbito rural, favorecer a calidade de vida da veciñanza, que sumadas ás actuacións xa levadas a cabo e as previstas acometer, ó longo de todo o 2019, permitirán avanzar cara un municipio máis accesible, cómodo e seguro.\nAs diferentes obras, financiadas maioritariamente a través do POS 2019 da Deputación da Coruña (182.000 euros) e os fondos Agader, permitirán a substitución da actual capa de rodadura por aglomerado e inclúen o varrido da superficie do viarios, a limpeza das marxes e cunetas, a reposición da sinalización vertical e horizontal, así como o pintado dos viarios.\nEntre os traballos previstos tamén se inclúen unha serie de actuacións encamiñadas a mellorar a drenaxe dos camiños e, co obxectivo de realizar de forma correcta os entroncamentos con outros viarios, realizarase un fresado das vías.\nEtiquetas As Pontescamiñosestradasobras\nAnterior A Casa Niño de Rábade conta con cinco menores inscritos nestes primeiros tres meses\nSeguinte Chega a Guitiriz unha proba do Campionato Galego ecuestre